
Podnositelj žalbe: _______________ iz ______________, _____________, OIB _____________

REPUBLIKA HRVATSKA

 MINISTARSTVO UNUTARNJIH POSLOVA

UPRAVA ZA PRAVNE POSLOVE I LJUDSKE POTENCIJALE
SEKTOR ZA UPRAVLJANJE LJUDSKIM POTENCIJALIMA

       SLUŽBA ZA STATUSNA PITANJA I RADNO-PRAVNE ODNOSE

Ž A L B A

protiv rješenja MINISTARSTVA UNUTARNJIH POSLOVA pod brojem________________________ od dana_______________________
Dana _________ 2014. Zaprimio/la sam rješenje pod gornjim brojem, te u otvorenom i zakonskom roku ulažem ovu žalbu zbog svih zakonom dopuštenih razloga.

Pobijanim rješenjem uskraćuje mi se pravo na uvećanje plaće po osnovi ostvarenih godina staža u državnim tijelima, kao uvećanje koeficijenta složenosti poslova u visini od __%.

Pobijano rješenje je protuzakonito, a iz razloga kako slijedi:

Pravo na uvećanje plaće po osnovi ostvarenih godina staža u državnim tijelima stekao/la sam temeljem čl. 45 Kolektivnog ugovora za državne službenike i namještenike (u daljnjem tekstu Kolektivni ugovor). Ne ulazeći u ustavnost samog  Zakona o uskrati prava na uvećanje plaće po osnovi ostvarenih godina radnog staža (NN 41/14), jer će o istome, po prijedlozima sindikata, odlučivati Ustavni sud Republike Hrvatske, smatram da, sukladno čl. 7 Zakona o radu nije moguća primjena navedenog Zakona o uskrati prava na uvećanje plaće po osnovi ostvarenih godina radnog staža (NN 41/14).
Kolektivni ugovor je dvostrano obvezni ugovor, te nije moguće da jedna ugovorna strana (u konkretnom slučaju poslodavac) jednostrano mijenja odredbe Kolektivnog ugovora, a koji je sklopljen na određeno vrijeme do 01.08.2016. Čl. 4 Kolektivnog ugovora određuje da, u slučaju promijenjenih okolnosti koje nisu postojale niti mogle biti poznate u vrijeme sklapanja Kolektivnog ugovora, jedna ugovorna strana bude u nemogućnosti izvršavati obveze iz Kolektivnog ugovora, neće prekršiti obveze iz Kolektivnog ugovora, niti će drugoj ugovornoj strani predložiti izmjenu ugovora. Iz obrazloženja Prijedloga Zakona o uskrati prava na uvećanje plaće po osnovi ostvarenih godina radnog staža (NN 41/14) nedvosmisleno proizlazi da, u odnosu na kolovoz 2013. kada je potpisan Kolektivni 
ugovor, nije došlo ni do kakvih promijenjenih okolnosti u pogledu gospodarske situacije u kojoj se nalazi Republika Hrvatska (poslodavac), jer se ocjena stanja iz spomenutog obrazloženja temelji na gospodarskoj situaciji Republike Hrvatske u periodu od 2008.-2012. Stoga je evidentno da je Zakona o uskrati prava na uvećanje plaće po osnovi ostvarenih godina radnog staža (NN 41/14) posljedica zlouporabe zakonodavnih ovlasti poslodavca.

Vlada RH i sindikati državnih službi potpisali su dana 03.08.2013. i Dodatak I.  Kolektivnom ugovoru za državne službenike i namještenike kojim se ukidaju i umanjuju određena materijalna prava iz Kolektivnog ugovora u 2013. godini. Dana 10.12.2013.god. Vlada RH i sindikati državnih službi potpisali su Dodatak II. Kolektivnom ugovoru za državne službenike i namještenike  kojim se ukidaju i umanjuju određena materijalna prava iz Kolektivnog ugovora za cijelo vrijeme važenja Kolektivnog ugovora, odnosno do 01.08.2016. godine te je čl. 10. Dodatka II. Kolektivnom ugovoru ugovoreno da prilikom reguliranja plaća u državnim i javnim službama, neće biti smanjivanja mase plaća u 2014. godini. Člankom 8. Dodatka II. Kolektivnom ugovoru Vlada RH obvezala se da će u postupku provedbe mjera za smanjenje deficita u proračunu RH u državnim službama uključiti reprezentativne sindikate. Sve navedeno definitivno ukazuje na činjenicu da je poslodavac imao i koristio mogućnost smanjenja prava radnika, zbog izmijenjenih okolnosti.
Pobijano rješenje je protuzakonito i iz razloga jer mi se pravo na povećanje plaće utvrđuje retroaktivno, tj. od 01.04.2014., međutim isto bi eventualno moglo proizvesti valjane pravne učinke tek po izvršnosti rješenja, odnosno proteka roka za žalbu ili, ukoliko je žalba podnesena, po primitku odluke drugostupanjskog tijela.

Slijedom gore iznesenog predlaže se drugostupanjskom tijelu da ukine pobijano rješenje u cijelosti.

Zagreb; _____________
________________











  Potpis 
